Hej! Jeg har lovet at hjælpe nogle venner i nød, så ville lige forhøre mig herinde. Det kan være i har haft samme problem  En sød pige jeg kender rider en 17 årig gammel New Forrest vallak, som er blevet rigtig strid ved hinanden igennem den sidste tid. Han er blevet tjekket i hovede og røv, kiropraktor, tjekket tænder mm, intet at komme efter. Dog behøver hun knap nok at tage i ham, før han åbner munden, og er møg strid. Han går lige nu med et normalt trensebid 3-delt, og hannoverask trense. Hun modtager ligeledes undervisning hver uge, som også nævner han er meget strid. Har i oplevet noget lignende? De har aldrig redet ham med andet siden de købte ham for lidt over 2 år siden, så tænkte om det kan være biddet og/eller trensen? Hvad vil i anbefale? 
Hej, Når ponien efter så lang tid begynder at ændre adfærd og "blive strid", er der helt sikkert noget galt, men det er ikke sikkert, det er noget, der umiddelbart kan opdages af eksperterne. Jeg har et par forslag: 1) Er rytteren blevet mere ambitiøs/seriøs og forlanger mere af poinen end tidligere? Hvis ponien har svært ved at leve op til det, kan det være derfor, den siger fra. Det har jeg set før, og ofte går der måske op til et par år, indtil man finder ud af, at den i virkeligheden har ondt i ryggen eller er har udviklet spat (eller andre problemer). 2) En ældre pony/hest er i risiko for at udvikle problemer med stofskiftet (EMS eller PPID), hvilket gør det svært for den at blive ved med at fungere uændret, især hvis man ikke har opdaget det endnu og enten behandler med medicin eller sørger for korrekt diæt m.v. De første tegn kan være meget forskellige og svage. 3) Er der ændret nogle forhold i øvrigt, der kan stresse ponien? Nye foldkammerater, ny fodermester eller andet? 4) At træneren også kalder ponien "møgstrid" lyder som om træneren ikke er interesseret i at lytte til ponien. Man skal bare huske, at ponier er yderst intelligente, og hvis en ellers flink pony begynder at "være strid", så er den holdt op med at hviske - så råber den, at der er noget, der ikke er i orden. Det skal tages alvorligt. Jeg håber, at ovenstående har givet dig lidt inspiration til at hjælpe dine venner og deres pony videre  MVH Jette
Jeg ville få fat i en dygtig healer/tale med heste person og der ud fra finde samarbejde med en kompetent dyrlæge. Pony har tydeligvis behov for at der gøres noget og den "normale" vej vil tage for lang tid!
Jeg undres over hvem der får lov til at undervise i dag med sådan en udmelding... Hvis ponyen er "strid" så er det da trænerens fornemmeste opgave, at hjælpe rytteren til at finde ud af hvorfor. Det handler sjældent om bid eller hvilket næsebånd man rider med, men ofte om uddannelse af hesten/ponyen. Man skal selvfølgelig sikre sig at ponyen ikke har nogle fysiske lidelser som fremprovokerer adfærden, f.eks. mavesår, forfangenhed, slidgigt osv. Hvis den er "strid" pga. muskelspændinger eller skævheder kan det sagtens rettes i træningen, hvis træneren ellers ved noget om hestens anatomi og fysiologi samt biomekanik. Kort sagt træneren skal vide noget om hvad der er ponyens svage og stærke sider, hvad dens kapacitet er og hvordan den bygningsmæssigt er skruet sammen så træningen kan skræddersyes efter ponyen, og ikke omvendt! Ponyen kan have haft fysiske spændinger eller ubehag i lang tid, men reagerer først så I kan mærke det nu. Jeg går selvfølgelig ud fra at biddet passer til ponyens mund hverken er for tykt eller langt (de fleste heste har det bedre med ro i munden, altså f.eks. 2-delt frem for 3-delt. evt. ophæng osv.) og at sadlen ligeså er tilpasset af en professionel.
Hej. Hvad var jeres mål, da året startede? Har I nået det? Hvad er målet for resten af året og hvordan vil I nå det?   Billeder er velkomne!  Jeg starter.   Jeg passer Madicken, en 7-årig knabstrupper, der indtil nu har haft et rimelig turbulent liv. Hun har stået stille siden november sidste år og nu går hun på sin enorme, kuperede sommerfold - og her starter hun sin genoptræning bare ved at græsse og gå rundt med sin bror og far.  Endnu er det ikke helt sikkert, at hun overhovedet kan holde til at være ridehest, så egentlig er det mest det, vi skal finde ud af...! Hun blev sendt retur fra en køber, som ikke kunne ride hende, men efter en lille pause, red jeg hende nu helt uden problemer. Så nu skal vi lige finde ud af, hvordan og hvorledes med det store, følsomme dyr. Hun trives egentlig som selskabshest, men har det bedre, når hun også får lov til at lave lidt. Og sådan et stort dyr er jo heller ikke billigt at have stående som selskab! Jeg håber jo, at hun holder, og at hun dermed bliver min luksus-skovturshest!   Det er det mål, jeg træner imod - man har vel lov til at være lidt optimistisk.   Vi skal begge to have lært, hvordan vi gør, når hun bliver meget bange for noget. Hun har en evne til at køre op i en spids - og ved at gå mange, lange ture i duallygrime og udsætte hende for alt muligt i land og by, regner jeg med at hærde hende.   Jo mere, hun kan opleve, jo bedre.   Jeg har ikke den store erfaring med at træne hidsige varmblodsheste, men derimod små gule fjordheste og pelsede islændere, så her kommer vi begge to til at lære lidt meget!   Sideløbende vil jeg skridte på ridebanen og træne hendes "styreegenskaber". Installere en effektiv bremse osv.  Når disse to ting så begynder at gå op i en højere enhed, så vover vi os ud på de første ture... og så skal der ellers skridtes! Skridtes, skridtes, skridtes...!  Længere når vi næppe i år.   Det er umiddelbart vores rimelig uambitiøse plan - men man skal jo starte et sted og pga. hendes skader er det så vigtigt, at vi går meget langsomt frem og får bygget de rigtige muskler op! Samtidig skal jeg også lige have kørekort først, som jeg er ved at tage (jeg kommer næsten aldrig derud, når jeg skal tage den elendige bus!) og vi er også udfordret af vintermørket... Men det er jo sjovest at træne, når man har et mål og derfor har jeg lavet den her tråd.  Før hun blev solgt havde vi nogle skønne ture, så jeg ved, at hun har det i sig   Jeg glæder mig til at høre jeres mål for jeres heste!  Heidi
Sikke en skøn hest   Håber det lykkedes med at få hende til at holde som luksus-skovdyr     Du skal nok hurtigt få vænnet dig til en "hidsig" mule frem for en rolig gul   Man lærer så meget af dem  Mit mål fra sidste sommer var at overleve uden min bedste ven   Det lykkedes heldigvis, selvom han er utroligt savnet. Som "stand-in" købte jeg min lille nye unghest. En ret "speciel" en af slagsen. Han er i dag 3 år gammel, og målet hele vejen igennem har været at få en hest, der er glad for arbejde, at samarbejde, og som synes det er skide sjovt at blive ridehest   Og så at få en sund hest, der ikke bliver drevet for hårdt frem. Indtil videre er alt lykkedes. Og med en tændt, utrolig følsom 2-3 års herre med Michellino som farfar, har vi virkeligt også været mange "uhyggelige" ting igennem for at blive "hærdede"   Og jeg har fået mig en utrolig rar og rolig unghest, der reagerer SÅ positivt i uhyggelige situationer. Fantastisk. Det er vi glade for   Tilridning gik kanon. Kan selv komme op og ned i dag, selv efter 2 mdrs. voksepause. Han får 2 mdr. mere, og så stille og roligt igang igen. OG så er vi vokset. HURRA. Meget endda  Her som 2,5 års, (fra august): OOG her som lidt over 3 års, (fra sidste mdr). Smukke barbiehest. Glæder mig som en tosset til at komme rigtigt igang med ham  Hihi, så her er kun "ungheste-mål", desværre   Selvom arbejdet med en mere varm og sensitiv hest er utroligt spændende, synes jeg. Har heller aldrig haft en 2-års før, så er lidt stolt af det hele + en problemfri tilridning med mig selv som pilot